ᱢᱟᱞᱮᱥᱤᱭᱟ ᱨᱮᱭᱟᱜ ᱯᱟᱹᱨᱥᱤ ᱠᱚ

ᱢᱟᱞᱮᱥᱤᱭᱟ ᱨᱮᱭᱟᱜ ᱱᱤᱡᱮᱨᱟᱜ (ᱥᱣᱟᱫᱮᱥᱡ) ᱯᱟᱹᱨᱥᱤ ᱫᱚ ᱢᱚᱱ-ᱠᱷᱢᱮᱨ ᱟᱨ ᱢᱟᱞᱟᱭᱳ-ᱯᱳᱞᱤᱱᱮᱥᱤᱭᱟᱱ ᱜᱷᱟᱨᱚᱧᱡᱽ ᱨᱮᱭᱟᱜ ᱠᱟᱱᱟ ᱾ ᱡᱟᱹᱛᱨᱭᱟᱹᱨᱤ ᱥᱮ ᱟᱹᱭᱫᱟᱹᱨᱤ, ᱯᱟᱹᱨᱥᱤ ᱫᱚ ᱢᱟᱞᱮᱥᱤᱭᱟᱱ ᱠᱟᱱᱟ, ᱚᱠᱟ ᱫᱚ ᱵᱟᱹᱲᱛᱤ ᱢᱟᱞᱟᱭ ᱡᱟᱹᱛᱤ ᱠᱚᱣᱟᱜ ᱟᱭᱳ ᱟᱨᱵᱟᱝ ᱜᱚᱜᱚ ᱯᱟᱹᱨᱥᱤ ᱠᱟᱱᱟ, ᱡᱩᱫᱤ ᱦᱮᱸ ᱤᱝᱜᱽᱞᱤᱥ ᱯᱟᱹᱨᱥᱤ ᱫᱚ ᱟᱭᱢᱟ ᱚᱠᱛᱮ ᱨᱮ ᱯᱟᱹᱦᱤᱞ ᱛᱮᱭ ᱮᱥᱮᱡ ᱟᱹᱪᱩᱨ ᱫᱟᱲᱮᱭᱟᱜ-ᱟ ᱟᱨ ᱵᱟᱹᱲᱛᱤ ᱦᱚᱲ ᱠᱚ ᱨᱚᱲ ᱫᱟᱲᱮᱭᱟᱜ-ᱟ᱾ ᱢᱟᱞᱮᱥᱤᱭᱟ ᱵᱷᱤᱛᱨᱤ ᱨᱮ ᱢᱩᱲᱩᱫ ᱡᱟᱹᱛ ᱫᱚ ᱢᱟᱞᱟᱭ, ᱪᱟᱭᱱᱤᱡᱽ ᱟᱨ ᱵᱷᱟᱨᱛᱤᱭᱟ ᱠᱚ ᱢᱮᱱᱟᱜ ᱠᱚᱣᱟ, ᱟᱨ ᱟᱭᱢᱟ ᱜᱟᱱ ᱮᱴᱟᱜ ᱡᱟᱹᱛ ᱨᱮᱱ ᱜᱟᱛᱟᱠ ᱠᱚ ᱫᱚ ᱠᱚᱢ ᱞᱮᱠᱟ ᱛᱮ ᱥᱮᱞᱮᱫ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱨᱮ ᱟᱯᱱᱟᱨ ᱜᱟᱛᱟᱠ ᱥᱮ ᱜᱟᱶᱛᱟ ᱨᱮ ᱟᱠᱳᱣᱟᱜ ᱯᱟᱹᱨᱥᱤ ᱢᱮᱱᱟᱜ ᱛᱟᱠᱳᱣᱟ᱾ ᱯᱩᱨᱩᱵᱽ ᱟᱨᱵᱟᱝ ᱥᱟᱢᱟᱝ ᱱᱟᱠᱷᱟ ᱨᱮᱭᱟᱜ ᱢᱟᱞᱮᱥᱤᱭᱟ ᱨᱮ ᱨᱚᱲᱚᱜ ᱠᱟᱱ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱢᱩᱞ ᱯᱟᱹᱨᱥᱤ ᱫᱚ ᱤᱵᱟᱱ, ᱫᱩᱥᱩᱱᱤᱠ, ᱟᱨ ᱠᱟᱫᱽᱡᱟᱱ ᱯᱟᱹᱨᱥᱤᱠᱳ ᱠᱟᱱᱟ᱾ ᱤᱝᱨᱟᱡᱤ ᱫᱚ ᱵᱮᱣᱦᱟᱨ ᱞᱮᱠᱟᱛᱮ ᱥᱮᱣᱟ ᱩᱫᱽᱭᱳᱜᱽ ᱨᱮ ᱯᱟᱥᱱᱟᱣ ᱞᱮᱠᱟᱛᱮ ᱨᱚᱲᱚᱜ ᱠᱟᱱᱟ ᱟᱨ ᱯᱨᱟᱭᱢᱟᱨᱤ ᱟᱨ ᱥᱮᱠᱮᱱᱰᱟᱨᱤ ᱟᱥᱲᱟ ᱨᱮ ᱫᱚ ᱞᱟᱹᱠᱛᱤᱭᱟᱱᱟᱜ ᱥᱟᱛᱟᱢ ᱠᱟᱱᱟ ᱾ ᱱᱚᱣᱟ ᱯᱟᱹᱨᱥᱤ ᱫᱚ ᱡᱟᱹᱥᱛᱤ ᱯᱨᱟᱭᱣᱮᱴ ᱠᱳᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱨᱚᱲᱚᱜ ᱠᱟᱱ ᱢᱩᱬ ᱯᱟᱹᱨᱥᱤ ᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱟᱹᱱ ᱛᱮ ᱮᱢ ᱟᱠᱟᱱ ᱛᱤᱱᱟᱹᱜ ᱜᱟᱱ ᱟᱹᱭᱫᱟᱹᱨᱤ ᱠᱚ ᱨᱮ ᱤᱝᱜᱽᱞᱤᱥ ᱫᱚ ᱢᱟᱞᱮᱥᱤᱭᱟᱱ ᱠᱷᱚᱱ ᱢᱟᱲᱟᱝ ᱨᱮ ᱫᱚᱦᱚ ᱫᱟᱲᱮᱭᱟᱜ-ᱟ, ᱠᱷᱟᱥ ᱠᱟᱛᱮ ᱥᱟᱵᱟᱦ ᱟᱨ ᱥᱟᱨᱟᱣᱟᱠ ᱨᱮ, ᱚᱠᱟ ᱨᱮ ᱱᱚᱶᱟ ᱟᱹᱭᱫᱟᱹᱨᱤ ᱠᱟᱹᱢᱤ ᱯᱟᱹᱨᱥᱤ ᱦᱩᱭ ᱫᱟᱲᱮᱭᱟᱜ-ᱟ᱾ ᱟᱥᱚᱞ ᱫᱚ ᱟᱝᱜᱽᱨᱮᱡᱤ ᱢᱟᱞᱮᱥᱤᱭᱟ ᱯᱟᱹᱨᱥᱤ ᱨᱮ ᱯᱨᱟᱭᱢᱟᱨᱤ ᱞᱮᱠᱟᱛᱮᱭ ᱦᱟᱛᱟᱣ ᱫᱟᱲᱮᱭᱟᱜᱼᱟ, ᱚᱠᱟ ᱨᱮ ᱱᱚᱣᱟ ᱟᱹᱭᱫᱟᱹᱨᱤ ᱠᱟᱹᱢᱤ ᱞᱮᱠᱟᱱ ᱯᱟᱹᱨᱥᱤ ᱦᱩᱭ ᱫᱟᱲᱮᱭᱟᱜᱼᱟ᱾ 

 ᱢᱟᱞᱟᱭ ᱯᱟᱹᱨᱥᱤ 
ᱢᱟᱞᱮᱥᱤᱭᱟ ᱨᱮᱭᱟᱜ ᱟᱹᱭᱫᱟᱹᱨᱤ ᱯᱟᱹᱨᱥᱤ ᱫᱚ ᱵᱟᱦᱟᱥᱟ ᱢᱮᱞᱭᱩ ᱵᱟᱝᱠᱷᱟᱱ ᱢᱟᱞᱮᱥᱤᱭᱟᱭᱤ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ᱾ ᱱᱚᱣᱟ ᱫᱚ ᱢᱟᱞᱟᱭ ᱯᱟᱹᱨᱥᱤ ᱨᱮᱭᱟᱜ ᱢᱟᱱᱚᱛ ᱟᱝᱜᱚᱪ ᱨᱩᱯ ᱠᱟᱱᱟ ᱾

 ᱮᱴᱟᱜ ᱥᱣᱟᱮᱥᱤ (ᱱᱤᱡᱮᱨᱟᱜ) ᱯᱟᱹᱨᱥᱤ ᱠᱚ 
ᱜᱚᱴᱟ ᱢᱟᱞᱮᱥᱤᱭᱟ ᱨᱮᱭᱟᱜ ᱢᱟᱞᱮᱥᱤᱭᱟᱭᱤ ᱯᱟᱹᱨᱥᱤ ᱨᱮᱭᱟᱜ ᱑᱐ ᱜᱚᱴᱟᱝ ᱢᱟᱞᱮᱥᱤᱭᱟᱱ ᱵᱳᱞᱤ (ᱨᱚᱲ) - ᱯᱟᱹᱨᱥᱤᱠᱳ ᱢᱮᱱᱟᱜᱼᱟ ᱾ ᱵᱽᱨᱩᱱᱮᱭ ᱨᱮ ᱨᱚᱲᱚᱜ ᱠᱟᱱ ᱢᱟᱞᱮᱥᱤᱭᱟᱱ ᱯᱟᱹᱨᱥᱤ ᱨᱮᱭᱟᱜ ᱢᱤᱫ ᱥᱟᱝᱥᱠᱟᱨᱟᱱ ᱚᱱᱟ ᱞᱮᱠᱟᱱ ᱯᱩᱨᱩᱵᱽ ᱢᱟᱞᱮᱥᱤᱭᱟ ᱨᱮᱦᱚᱸ ᱨᱚᱲᱚᱜ ᱠᱟᱱᱟ᱾ ᱢᱤᱱᱟᱝᱠᱟᱵᱟᱣ, ᱵᱟᱜᱤᱥ, ᱥᱮ ᱡᱟᱣᱟᱱᱤᱡᱽ ᱛᱟᱦᱮᱱᱟᱱᱠᱳ ᱱᱟᱜᱟᱨᱤᱭᱟᱹ ᱠᱚ, ᱚᱠᱚᱭ ᱫᱚ ᱥᱟᱸᱣᱮᱫᱷᱟᱱᱤᱠ (ᱥᱟᱹᱛᱤᱭᱟᱹᱣ) ᱞᱮᱠᱟ ᱛᱮ ᱰᱮᱯᱷᱤᱱᱮᱥᱟᱱᱠᱳ ᱞᱮᱠᱟᱛᱮ "ᱢᱟᱞᱟᱭ" ᱫᱚ ᱦᱟᱹᱴᱤᱧ ᱨᱮ ᱫᱚᱦᱚ ᱫᱟᱲᱮᱭᱟᱜ-ᱟ, ᱩᱱᱠᱩ ᱦᱚᱸ ᱟᱠᱚᱣᱟᱜ ᱟᱞᱟᱝ ᱛᱮ ᱠᱚ ᱩᱞᱴᱟᱹᱣ ᱫᱟᱲᱮᱭᱟᱜ ᱠᱟᱱ ᱯᱟᱹᱨᱥᱤ ᱠᱚ ᱨᱚᱲ ᱫᱟᱲᱮᱭᱟᱜ-ᱟ᱾ ᱯᱩᱨᱩᱵᱽ ᱢᱟᱞᱮᱥᱤᱭᱟ ᱨᱮᱱ ᱢᱩᱞ ᱡᱟᱱᱡᱟᱛᱤ ᱠᱚᱣᱟᱜ ᱚᱠᱟ ᱫᱚ ᱟᱠᱚᱣᱟᱜ ᱯᱟᱹᱨᱥᱤ ᱢᱮᱱᱟᱜᱼᱟ ᱚᱠᱟ ᱫᱚ ᱢᱟᱞᱮᱥᱤᱭᱟᱱ ᱥᱟᱶ ᱡᱚᱲᱟᱣ ᱢᱮᱱᱟᱜᱼᱟ ᱢᱮᱱᱠᱷᱟᱱ ᱵᱮᱜᱟᱨ ᱜᱮᱭᱟ᱾ ᱤᱵᱟᱱ ᱫᱚ ᱥᱟᱨᱟᱣᱟᱠ ᱨᱮ ᱢᱩᱬ ᱡᱟᱱᱡᱟᱛᱤ ᱯᱟᱹᱨᱥᱤ ᱠᱟᱱᱟ, ᱢᱮᱱᱠᱷᱟᱱ ᱥᱟᱵᱟ ᱨᱮᱱ ᱦᱚᱲ ᱫᱚ ᱫᱩᱥᱟᱱ ᱟᱨ ᱠᱟᱫᱽᱡᱟᱱ ᱯᱟᱹᱨᱥᱤᱠᱳ ᱨᱚᱲᱟ ᱥᱮ ᱨᱚᱲᱚᱜᱚᱜ ᱠᱟᱱᱟ᱾ 

 ᱪᱟᱭᱱᱤᱡᱽ ᱯᱟᱹᱨᱥᱤ ᱠᱚ 
ᱥᱮᱬᱟ ᱪᱟᱭᱱᱤᱡᱽ (Mandarin) ᱟᱨ ᱚᱱᱰᱮ ᱱᱟᱜ ᱢᱟᱞᱮᱥᱤᱭᱟᱱ ᱯᱟᱹᱨᱥᱤ ᱫᱚ ᱢᱟᱞᱮᱥᱤᱭᱟᱱ ᱪᱟᱭᱱᱤᱡᱽ ᱠᱚ ᱢᱩᱫᱽ ᱨᱮ ᱵᱟᱹᱲᱛᱤ ᱨᱚᱲ ᱟᱱᱟᱜ ᱯᱟᱹᱨᱥᱤ ᱠᱟᱱᱟ ᱪᱮᱫᱟᱜ ᱥᱮ ᱱᱚᱶᱟ ᱫᱚ ᱪᱟᱭᱱᱤᱡᱽ ᱞᱟᱹᱜᱤᱫ ᱢᱤᱫ ᱞᱤᱝᱜᱩᱣᱟ ᱯᱨᱮᱝᱠᱟ ᱠᱟᱱᱟ ᱚᱠᱟ ᱫᱚ ᱟᱯᱱᱟᱨ ᱵᱟᱝ ᱵᱩᱡᱷᱟᱹᱣ ᱞᱮᱠᱟ ᱨᱚᱲᱚᱜ ᱠᱟᱱᱟ; ᱪᱟᱭᱱᱤᱡᱽ ᱯᱟᱹᱨᱥᱤ ᱫᱚ ᱵᱤᱨᱫᱟ.ᱜᱟᱲ ᱨᱮ ᱥᱮᱪᱮᱫᱚᱜ ᱥᱮ ᱪᱮᱫᱚᱜ ᱨᱮᱱᱟᱜ ᱯᱟᱹᱨᱥᱤ ᱠᱟᱱᱟ ᱟᱨ ᱵᱮᱯᱟᱨ ᱨᱮ ᱢᱤᱫ ᱥᱮᱬᱟ ᱞᱟᱹᱠᱛᱤᱭᱟᱱ ᱯᱟᱹᱨᱥᱤ ᱠᱟᱱᱟ ᱾

 ᱱᱚᱱᱰᱮ ᱦᱚᱸ ᱧᱮᱞᱢᱮ 
 ᱟᱨᱦᱚᱸ ᱧᱮᱞᱢᱮ 
 ᱵᱟᱦᱨᱮ ᱡᱚᱱᱚᱲ
 ᱥᱟᱹᱠᱷᱭᱟᱹᱛ

ᱛᱷᱚᱠ: ᱮᱥᱤᱭᱟᱱ ᱚᱱᱚᱞ
ᱛᱷᱚᱠ: ᱢᱟᱞᱮᱥᱤᱭᱟ ᱯᱟᱹᱨᱥᱤᱠᱳ
ᱛᱷᱚᱠ: ᱢᱟᱞᱮᱥᱤᱭᱟ ᱨᱮᱭᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ: ᱢᱟᱞᱮᱥᱤᱭᱟ ᱨᱮᱭᱟᱜ ᱯᱟᱹᱨᱥᱤᱠᱚ
ᱛᱷᱚᱠ: ᱢᱟᱞᱮᱥᱤᱭᱟ ᱨᱮᱭᱟᱜ ᱯᱟᱹᱨᱥᱤᱠᱳ
ᱛᱷᱚᱠ: ᱢᱟᱞᱮᱥᱤᱭᱟ ᱯᱟᱹᱨᱥᱤ